# Aleksandr Trifunović

### Straipsnis iš Vikipedijos, laisvosios enciklopedijos.

Aleksandras Trifunovičius (g. 1967 m. gegužės 30 d.) – Serbijos krepšinio treneris, nuo 2007 m. vasario 14 d. vadovaujantis Vilniaus „Lietuvos Ryto“ komandai.

Nuo 2006 m. lapkričio iki 2007 m. vasario 14 d. A. Trifunovičius dirbo Vilniaus klubo trenerio Zmago Sagadino asistentu, tačiau kai slovėnas buvo atleistas, perėmė klubo vadovavimą.

## [taisyti] Biografija

A. Trifunovičius anksčiau buvo krepšininkas. Didžiąją karjeros dalį rungtyniavo „Zadar“ ir Belgrado „Crvena Zvezda“ komandose. 1993 ir 1994 m. tapo Jugoslavijos čempionu.

A. Trifunovičius sužaidė ir kelioliką rungtynių Jugoslavijos rinktinėje, tačiau dėl įvairių priežasčių nedalyvavo nei 1992 m. Barselonos olimpiadoje nei 1995 m. Europos čempionate.

Baigęs žaidėjo karjerą A. Trifunovičius keletą metų dirbo „Crvena Zvezda“ komandos trenerio asistentu, o 2004-2005 m. buvo vyriausiasis šios komandos treneris. Jo vadovaujama Belgrado komanda buvo vienintelė tais metais įveikusį „Lietuvos Rytą“ ULEB taurės grupės varžybose.

2006 m. vasarą treneris buvo sulaukęs pasiūlymo treniruoti Serbijos jaunimo rinktinę, tačiau vėliau Serbijos krepšinio federacija savo pasiūlymą atsiėmė.

A. Trifunovičius yra vedęs. Augina du sūnus. Jauniausias sūnus gimė 2006 m. lapkritį.

## [taisyti] Pasiekimai

- 1993 ir 1994 m. Jugoslavijos čempionas
- 2007 m. LKF taurės vicečempionas
- 2007 m. ULEB taurės vicečempionas
- 2007 m. BBL čempionas
- 2007 m. LKL vicečempionas

Rodomas puslapis "http://lt.wikipedia.org../../../a/l/e/Aleksandr_Trifunovi%C4%87_f11c.html"

Kategorijos: Serbijos krepšinio treneriai | Serbijos krepšininkai

##### Views

- Straipsnis
- Aptarimas
- Dabartinė versija

##### Paieška